Пасля Імшы моладзь праслухала канферэнцыю пра любоў і еднасць на прыкладзе Святой Тройцы. Кс. Антон звярнуў увагу прысутных на адносіны ў супольнасці і з іншым чалавекам, якія павінны будавацца на любові. “Кожны з нас мае сяброў. Сяброўства таксама заснавана на Любові, якой мы павінны навучыцца ў Святой Тройцы. Любоў у сяброўстве павінна быць узаемнай і ахвярнай. Нельга выкарыстоўваць сяброў дзеля пэўных мэтаў, але трэба ахвяраваць сябе і свой час дзеля другога чалавека. Любоў дае імпульс, каб сяброўства існавала”.